cyanic-selkie/wikianc huggingface dataset:
Tom Brady
Suspendert etter Deflategate
Den 29. februar 2016 skrev Brady under på en toårig kontraktforlengelse ut 2019-sesongen. Tre dager senere anket NFL dommer Richard M. Bermans avgjørelse fra 2015 om å løfte Bradys suspensjon som straff for hans antatte rolle i Deflategate-skandalen. Under høringen i New York City den 3. mars 2016 avhørte en dommerpanel fra United States Court of Appeals for the Second Circuit NFLPAs advokat Jeffrey L. Kessler og NFLs advokat Paul Clement, og Circuit Judge Denny Chin sa at "the evidence of ball tampering is compelling, if not overwhelming."
Den 25. april ble Bermans avgjørelse om å løfte Bradys fire kamper lange suspensjon hevet av U.S. Appeals Court. Circuit Judge Barrington Daniels Parker jr. stilte seg med Chin og sa at de ikke i etterkant kunne kritisere den tidligere avgjørelsen, men mente at den "met the minimum legal standards established by the Labor Management Relations Act of 1947". Circuit Chief Judge Robert Katzmann stilte seg uenig, og skrev at NFLs straff for bruk av stickum var "highly analogous" og at "the Commissioner was doling out his own brand of industrial justice." Den 23. mai anket Brady i et forsøk på å få saken hørt av helle U.S. 2nd Circuit Court. Bradys søknade om en en banc-høring ble avslått 13. juli. Den 15. juli annonserte Brady på Facebook at han kom til å legge Deflategate bak seg og godta suspensjonen, og dermed gå glipp av de fire første kampene av 2016-sesongen.
2016: Femte Super Bowl-tittel
Etter å ha fullført suspensjonen spilte Brady sin første kamp i -sesongen borte mot Cleveland Browns den 9. oktober; han fullførte 28 av 40 pasninger for 406 yards og tre touchdowns da Patriots vant 33–13, og ble utpekt til AFC Offensive Player of the Week. I sin første hjemmekamp i sesongen fullførte Brady 29 av 35 pasninger for 376 yards og tre touchdowns i en 35–17 seier over Cincinnati Bengals. I uke 7 var Brady 19 av 26 for 222 yards og to touchdowns i en seier mot Pittsburgh Steelers, og uken etter slo Patrits Buffalo Bills 41–25, da Brady fullførte 22 av 33 pasninger for 315 yards og fire touchdowns. Bradys prestasjoner i sine første fire kamper tjente ham tittelen som AFC Offensive Player of the Month for oktober.
Etter en bye i uke 9 møtte Brady og Patriots Seattle Seahawks i en omkamp fra Super Bowl XLIX. Brady fullførte 23 av 32 pasninger for 316 yards, med én interception og null touchdowns i en kamp hvor ledelsen byttet side syv ganger for et sluttresultat på 31–24 i Seahawks' favør. I uke 11 møtte Patriots San Francisco 49ers, hvor Brady ble tildelt AFC Offensive Player of the Week-tittelen etter 24 av 40 pasninger for 280 yards med fire touchdowns og ingen interceptions. Med de fire touchdownpasningene nådde Brady 444 totalt i løpet av sin karriere for ett lag, og slo med det Brett Favres rekord med Green Bay Packers. Uken etter fikk Patriots sin 500. seier (inkludert sluttspill), og Brady ble den femte quarterbacken noensinne med 60 000 pasningsyards i løpet av sin karriere, da Patriots slo New York Jets 22–17. Uken derpå fikk Brady sin 201. seier etter en kamp mot Los Angeles Rams, og slo med det Peyton Mannings rekord på 200.
I uke 15 sikret patriots sin åttende AFC East-tittel på rad med en 16–3 borteseier mot Denver Broncos hvor Brady fullførte 16 av 32 pasninger for 188 yards. Brady ble utvalgt til sitt åttende Pro Bowl på rad og 12. totalt den 20. desember 2016. Med nok en seier i sesongens siste kamp, mot Miami Dolphins, sikret Brady og Patriots hjemmebane i sluttspillet. Med 276 pasningsyards mot miami klatret Brady forbi Dan Marino til fjerdeplass for pasningsyards i karrieren. Med 28 touchdownpasninger og kun to interceptions i seriespillet slo Brady også Nick Foles' rekord på 27:2 TD:INT fra. Brady ble valgt til AP All-Pros andrelag, bak Atlanta Falcons' quarterback Matt Ryan som ble valgt til førstelaget. Brady ble også rangert som #1 på NFL Top 100 Players of 2017, og ble dermed den første spilleren til å bli rangert som nummer én siden NFL begynte å produsere listen.
Brady og Patriots begynte sluttspillet i divisjonsrunden, hjemme mot Houston Texans, hvis forsvar var rangert som det beste i ligaen for sesongen. Brady fullførte 18 av 38 pasninger for 287 yards, to touchdowns og to interceptions mens Patriots vant 34–16 og nådde AFC Championship for sjette år på rad, en ny rekord. Patriots tok imot Pittsburgh Steelers, hvor Brady fullførte 32 av 42 pasninger for 284 yards, tre touchdowns og ingen interceptions. Seieren var Brady og hovedtrener Bill Belichicks syvende conference-tittel som en duo, og Patriots satte en NFL-rekord med sin niende Super Bowl-kamp.
Under Super Bowl LI i NRG Stadium i Houston, Texas søndag den 5. februar 2017 møtte Patriots Atlanta Falcons, som hadde det høyest rangerte angrepet i ligaen. Brady hadde 43 fullførte pasninger av 62 forsøk for 466 pasningsyards, og satte Super Bowl-rekorder i alle tre kategoriene. Han hadde også to touchdownpasninger og én interception, som ble returnert for en touchdown av Robert Alford i andre kvarter. Etter å ligge bak 28–3 halvveis inn i tredje kvarter scoret Brady og Patriots 25 poeng på rad, og utlignet til uavgjort ved kampslutt. Dette resulterte i ekstratid for første gang i ett Super Bowl. Patriots vant myntkastet, og Brady ledet Patriots ned banen for en touchdown og sikret seieren 34–28, som var både lagets og Super Bowls største comebackseier. Brady vant sitt femte Super Bowl, og satte med det en rekord for flest Super Bowl-seiere av en quarterback, og tangerte Charles Haleys rekord for flest Super Bowl-seiere av en spiller. Bradys fjerde Super Bowl MVP var også en ny rekord.
2017: Tredje MVP-sesong og nederlag i Super Bowl LII
Den 12. mai 2017 ble det annonsert at Brady skulle være på omslaget for Madden NFL 18. Under et intervju med CBS den 17. mai spurte Charli Rose Bradys kone, Giseesl Bündchen, om hun ville at Brady skulle pensjonere seg til tross for at han spilte på et så høyt nivå. Bündchen nevnte at Brady hadde slitt med en hjernerystelse i 2016-sesongen, «I mean he has concussions pretty much every—I mean we don't talk about—but he does have concussions. I don't really think it's a healthy thing for anybody to go through.» I etterkant av intervjuet slapp NFL en pressemelding: "We have reviewed all reports relating to Tom Brady from the unaffiliated neurotrauma consultants and certified athletic trainer spotters who worked at Patriots' home and away 2016 season games as well as club injury reports that were sent to the league office. There are no records that indicate that Mr. Brady suffered a head injury or concussion, or exhibited or complained of concussion symptoms. Today we have been in contact with the NFLPA and will work together to gather more information from the club's medical staff and Mr. Brady". Bradys agent, Don Yee, sa at Brady ikke hadde blitt diagnostisert med en hjernerystelse i løpet av 2016-sesongen.
Patriots begynte -sesongen med NFL Kickoff Game den 7. september på hjemmebane mot Kansas City Chiefs. Brady hadde 267 pasningsyards i kampen, som Patriots tapte 42–27. I andre uke hadde Brady tre touchdownpasninger i første kvarter for første gang i sin karriere, da Patriots slo New Orleans Saints 36–20. Han avsluttet kampen med 447 pasningsyards og tre touchdownpasninger, og vant med det sin 28. AFC Offensive Player of the Week-tittel, og slo da Peyton Mannings rekord for flest AFC Offensive Player of the Week-titler i en spillers karriere. Brady vant tittelen igjen uken etter med 378 pasningsyards og fem touchdownpasninger da Patriots slo Houston Texans 36–33. I en kamp mot Tampa Bay Buccaneers under Thursday Night Football i uke fem fullførte Brady 30 av 40 pasninger for 303 yards, én touchdown og én interception. Brady ble med seieren den tredje quarterbacken noensinne med 186 seiere i seriespillet, og tangerte Manning og Brett Favres rekord. Den 10. oktober ble det avslørt at Brady hadde blitt diagnostisert med en skade i sin venstre skulder. Med en 24–17 seier mot New York Jets i uke 6 satte Brady en ny rekord for flest karriereseiere med 187.
I uke 10 reiste Patriots til Denver for en Sunday Night Football-kamp mot Denver Broncos. Patriots dominerte og vant 41–16, mens Brady gikk 25 av 34 i pasninger, for 266 yards og tre touchdownpasninger, og tjente sesongens tredje AFC Offensive Player of the Week-tittel. Etter å ha trent ved United States Air Force Academy i Colorado Springs i en uke reiste Brady og Patriots til Mexico by for ett møte med Oakland Raiders i Estadio Azteca. Patriots vant igjen med god margin, 33–8. Brady fullførte 30 av 37 pasninger for 339 yards og tre touchdowns. Etter kampen mot Miami Dolphins i uke 12 ble Brady den første 40 år gamle quarterbacken til å score på fire touchdownpasninger i én kamp. Brady ble utpekt til AFC Offensive Player of the Month for november. Brady avsluttet kampen mot Buffalo Bills i uke 13 med 258 pasningsyards og én interception, da Patriots vant 23–3. Under kampen kjeftet Brady på offensive coordinator Josh McDaniels etter et mislykket play i første kvarter. Brady sa at det ikke var første gang han hadde hatt en situasjon med McDaniels, som han hadde hatt ett fruktbart forhold med i 13 år. Patrits sikret sin niende AFC East-tittel på rad etter å ha slått Pittsburgh Steelers i uke 15, hvor Brady fullførte 22 av 35 pasninger for 298 yards, én touchdown og én interception i en 27–24 comebackseier. Den 19. desember ble Brady valgt ut til Pro Bowl 2018, hans 13. Mot Buffalo Bills på julaften fullførte Brady 21 av 28 pasninger for 224 yards, to touchdowns og én interception, da Patriots vant 37–16. Denne seieren, kombinert med at Jacksonville Jaguars tapte sin kamp samme dag, sikret Patriots en bye i første runde av sluttspillet for åttende år på rad. I seriespillets siste runde slo Patriots New York Jets 26–6, hvor Brady fullførte 18 av 37 pasninger for 190 yards, og to touchdowns. Seieren sikret også hjemmebane for Patriots i AFC-sluttspillet. Med sine 40 år ble Brady den eldste quarterbacken noensinne til å starte alle kampene for laget sitt i en sesong (Doug Flutie holdt tidligere rekorden som 38-åring for San Diego Chargers i 2001). Brady avsluttet seriespillet i 2017 som lederen i pasningsyards med 4 577, som gjorde ham til den eldste spilleren noensinne til å lede ligaen i pasningsyards ved sesongslutt. Han ble valgt til All-Pros førstelag av Associated Press for tredje gang i sin karriere. Med 40 av 50 stemmer ble Brady utpekt til NFL Most Valuable Player, også for tredje gang i sin karriere. For andre år på rad og tredje totalt ble Brady rangert som #1 av sine medspillere på NFL Top 100 Players of 2018.
Brady og Patriots tok imot Tennessee Titans i divisjonsrunden. Brady fullførte 35 av 53 pasningsforsøk for 337 yards og tre touchdowns da Patriots vant 35–14. Seieren sendte Patriots til AFC Championship Game for syvende år på rad. Noen dager etter kampen ble det klart at Brady hadde fått et mindre kutt på sin høyre hånd som måtte sys. Til tross for skaden startet Brady i kampen hvor Patriots tok imot Jacksonville Jaguars. Brady ledet Patriots gjennom et comeback i fjerde kvarter til en 24–20 seier. Han avsluttet kampen med 26 av 38 pasninger for 290 yards og to touchdowns. Seieren gav Brady og Patriots' hovedtrener Bill Belichick sin åttende conference-tittel som en quarterback-hovedtrener duo, og sendte Patriots til Super Bowl LII, lagets tiende.
Patriots møtte Philadelphia Eagles og quarterback Nick Foles under Super Bowl LII i U.S. Bank Stadium i Minneapolis, Minnesota. Brady fullførte 28 av 48 pasningsforsøk for tre touchdowns, og satte en Super Bowl-rekord med 505 yards - som også satte en ny rekord for flest pasningsyards av en quarterback i en sluttspillkamp noensinne. Med omtrent to minutter igjen av kampen ble Brady sacked av Brandon Graham, og Eagles fikk tatt ballen etter en fumble. Eagles avsluttet kampen med et field goal og et sluttresultat på 41–33 i deres favør, og sikret sin første Super Bowl-seier i en kamp som satte rekord for flest yards totalt. Dette var tredje gang Brady tapte i et Super Bowl, og ble med det den fjerde startende quarterbacken i Super Bowls historie til å tape minst tre ganger (Jim Kelly, Fran Tarkenton, og John Elway). Dette var også første gang han tapte ett Super Bowl mot et lag og en quarterback som ikke var New York Giants og Eli Manning.
2018: Sjette Super Bowl-tittel
Brady startet sin 19. profesjonelle sesong med 277 pasningsyards, tre touchdownpasninger og én interception da Patriots vant 27–20 mot Houston Texans. Etter nederlag mot Jacksonville Jaguars og Detroit Lions de to neste ukene kom Brady tilbake med 274 pasningsyards, tre touchdownpasninger og to interceptions i en 38–7 seier over Miami Dolphins i uke 4. I neste runde sanket Brady 341 pasningsyards, tre touchdowns, to interceptions og én rushing touchdown mot Indianapolis Colts. Bradys 500. touchdownpasning gikk til Josh Gordon, som ble den 71. spilleren til å motta en touchdownpasning fra Brady, en NFL-rekord. Da Patriots slo Kansas City Chiefs 43–40 under Sunday Night Football i uke 6 hadde Brady 340 pasningsyards og én touchdown samt en 4-yards rushing touchdown. Brady nådde 1 000 rushing yards i karrieren med en 24–10 seier over Minnesota Vikings, den eldste spilleren til å oppnå det siden 1970. Med en seier over Kansas City Chiefs i uke 6 ble Brady den første quarterbacken til å vinne 200 seriekamper. I uke 15 nådde Brady 70 000 pasningsyards som den fjerde quarterbacken i NFLs historie. Han avsluttet kampen med 279 pasningsyards da Patriots tapte 10–17 mot Pittsburgh Steelers. I uke 16 mot Buffalo Bills fikk Brady bare 126 pasningsyards, men laget samlet 273 rushing yards og vant 24–12, som sikret AFC East-tittelen for tiende gang på rad og 16. gang de siste 18 årene. Tom Brady nådde 4 000 yards samtidig som Philip Rivers, og de to ble tredje og fjerde quarterbacks i NFLs historie til å nå 4 000 sesonger i minst 10 sesonger, sammen med Peyton Manning og Drew Brees. I sesongens siste kamp fullførte Brady 24 av 33 pasningsforsøk for 250 yards og fire touchdowns da Patriots slo Jets 38–3, og sikret Patriots andre seed i AFC og en bye i første runde. Brady avsluttet sesongen med 375 av 570 pasninger (65,8% fullførte), 4 355 yards, 29 touchdowns og 11 interceptions. Han ble rangert som nummer seks på NFL Top 100 Players of 2019.
Med en bye i første runde startet Patriots sitt sluttspill mot Los Angeles Chargers i divisjonsrunden. Patriots tok ledelsen 35–7 til halftime, og avsluttet kampen 41–28; Brady fullførte 34 av 44 pasninger for 343 yards og én touchdown. Med seier i divisjonsrunden gikk Patriots til AFC Championship Game for åttende år på rad, hvor de denne gangen møtte Chiefs i Arrowhead Stadium. I AFC Championship Game åpnet Patriots med et 80-yard drive over 15 plays som ble avsluttet med et 1-yard rush av Sony Michel for kampens første touchdown. Ved halftime ledet Patriots 14–0, men Chiefs kjempet seg tilbake og sikret ekstratid med et 39-yard field goal fra Harrison Butker. Patriots vant myntkastet og valgte å motta, før Brady ledet Patriots på et 75-yard drive som ble avsluttet med en 2-yard rushing touchdown av Rex Burkhead. Seieren sikret Bradys tredje strake Super Bowl-kamp og niende i løpet av karrieren. Ved kampslutt hadde Brady fullført 30 av 46 pasningsforsøk for 348 yards, én touchdown og to interceptions.
I Super Bowl LIII i Mercedes-Benz Stadium i Atlanta, Georgia fullførte Brady 21 av 35 pasninger for 262 yards og en interceptions mens Patriots vant 13–3 over Los Angeles Rams, den laveste totale poengsummen i Super Bowls historie. Dette var den første gangen i ni Super Bowl-kamper hvor Brady ikke hadde en touchdownpasning. Med seieren ble Patriots det andre NFL-laget noensinne til å vinne seks Super Bowl, og tangerte Pittsburgh Steelers for flest seiere. Brady ble også den første spilleren til å vinne seks Super Bowls, samt den eldste quarterbacken til å vinne ett Super Bowl, 41 år gammel.
2019: Siste år med Patriots
Den 4. august 2019, dagen etter han fylte 42 år, signerte Brady en toårig kontraktforlengelse som dekket 2020- og 2021-sesongene; kontrakten gjorde det mulig for Brady å bli en free agent etter 2019-sesongen. Brady var den best betalte spilleren på laget med $21,5 millioner. Belichick ville ikke tilby Brady en lengre kontrakt, som var det han ønsket.
Brady begynte sin 20. profesjonelle sesong med 341 pasningsyards og tre touchdowns i sesongåpningen mot Pittsburgh Steelers, som Patriots vant 33–3. I uke 5 mot Washington Redskins hadde Brady 348 pasningsyards, tre touchdowns og én interception. Han gikk med det forbi Brett Favre og tok tredjeplass på topplisten for pasningsyards i NFL, og avsluttet kampen kun 17 yards bak Peyton Manning. På første drive uken etter, mot New York Giants, forbigikk Brady Manning for andreplass på topplisten for pasningsyards, da kun bak New Orleans Saints' Drew Brees. Han avsluttet kampen med 31 av 41 pasninger for 334 yards, null touchdowns, én interception og to touchdowns på løp (begge fra quarterback sneak). Patriots vant kampen 35–14. Etter et 23–16 tap mot Kansas City Chiefs i uke 14, hvor Brady fullførte 19 av 36 pasninger for 169 yards, en touchdown og en interception, falt han fra fjerde til sjette plass på topplisten for passer rating i en spillers karriere. I uke 15 mot Cincinnati Bengals havnet han én touchdown bak Peyton Manning på topplisten for touchdownpasninger i en karriere med 538. I kampen, som endte 34–13 og garanterte Patriots sitt 11. sluttspill på rad, hadde han 128 pasningsyards og to touchdowns. Brady spilte sin siste seriekamp for Patriots to uker senere mot Miami Dolphins. Brady kastet for 221 yards og to touchdowns, men kastet også en interception som ble returnert for en touchdown da Patriots tapte 27–24; dette resultatet, kombinert med en seier for Chiefs, førte til at New England gikk glipp av en bye i første runde av sluttspillet for første gang på ti år. I kampen forbigikk Brady Peyton Manning for nest flest touchdownpasninger i NFLs historie, etter å ha sikret sin 540. touchdownpasning.
Til tross for å ha avsluttet seriespillet 12–4 og vunnet divisjonstittelen i AFC East for 11. sesong på rad måtte Patriots starte sitt sluttspill i Wildcard-runden for første gang siden 2009, hvor de møtte Tennessee Titans. Med Patriots på sin egen 1-yard linje, 14–13 bak Titans med 15 sekuner igjen av kampen, ble Bradys 37. og siste pasning i kampen intercepted og returned for en touchdown som sikret en 20–13 seier for Titans. Dette var første sluttspill hvor Patriots røk ut etter sin første kamp siden 2010. Dette var også første gang siden 2010-sesongen at Patriots under Brady ikke nådde AFC Championships-kampen, som satte en stopper for lagets NFL-rekord på åtte på rad. Nederlaget mot Titans skulle bli Bradys siste kamp for New England Patriots; den 17. mars 2020, dagen før kontrakten hans med Patriots utløp, annonserte Brady at han ikke kom til å signere en ny kontrakt med Patriots.
Under NFLs feiring av ligaens 100. sesong ble Brady utnevnt til NFL 100 All-Time Team. Han ble rangert som #14 på NFL Top 100 Players of 2020.
2020: Første sesong i Tampa og syvende Super Bowl-seier
I NFC Championship Game kastet Brady tre touchdownpasninger og tre interceptions i en 31–26 seier over Aaron Rodgers og Green Bay Packers i Lambeau Field. Brady forbedret med det sin egen rekord med en tiende tur til et Super Bowl, og gjorde ham til den fjerde quarterbacken noensinne til å lede to forskjellige lag til tittelkampen samt den andre til å nå et Super Bowl med et lag fra begge conferencene, mens Buccaneers blir det første laget til å spille et Super Bowl i sitt eget stadion.
I Super Bowl LV kastet Brady for 201 yards og tre touchdowns da Tampa Bay slo Kansas City Chiefs 31–9. Han ble utpekt til Super Bowl MVP etter kampen. De to touchdownpasningene til tight end Rob Gronkowski satte en ny rekord for flest touchdownpasninger mellom en quarterback og en mottaker med 14, en rekord som tidligere var delt med Joe Montana og Jerry Rice. Brady forbedret sine egne rekorder med en syvende Super Bowl-seier og en femte Super Bowl MVP-tittel. Med seieren ble Brady den første quarterbacken til å vinne et Super Bowl i begge NFLs conferencer, samt den første til å vinne Super Bowl MVP med to forskjellige lag. Brady ble også spilleren med flest ligatitler i NFLs historie og tangerte Otto Grahams rekord for flest ligatitler i idrettens historie med syv. Brady ble også den eldste quarterbacken i Super Bowls historie til å starte i, spille og vinne et Super Bowl, og å bli utpekt til kampens MVP.
Under ESPY Awards 2021 vant Brady Best Male Athlete for første gang i sin karriere. Han ble den eldste mottakeren av utmerkelsen, og ble også den eldste spilleren til å vinne Best NFL Player. Han ble rangert som #7 på NFL Top 100 Players of 2021.
2021
Den 11. februar 2021 ble det avslørt at Brady hadde hatt problemer med kneet gjennom store deler av sesongen, og måtte undergå en mindre operasjon etter sesongen. Brady signerte en 1-årig kontraktforlengelse med Buccaneers 12. mars 2021. Den 15. juli ble det avslørt at Brady hadde revnet en MCL i kneet som måtte opereres, en skade som hadde plaget ham gjennom hele 2020-sesongen. NFL ville ikke kommentere på at Buccaneers ikke hadde meldt ifra om Bradys skade.
I NFL Kickoff Game mot Dallas Cowboys kastet Brady for 379 yards, fire touchdowns og to interceptions da Buccaneers vant 31–29. Brady og Rob Gronkowski ble den andre duoen til å nå 100 touchdownpasninger, etter Peyton Manning og Marvin Harrison. Under kampen mot Los Angeles Rams i uke 3 ble Brady den andre spilleren i NFLs historie, etter Drew Brees, til å nå 80 000 pasningsyards. I sin retur til Gillette Stadium i uke 4 forbigikk han Drew Brees for NFL-rekorden for flest pasningsyards. Han slo rekorden med 28-yard pasning til Mike Evans i første kvarter. Med seieren over sitt gamle lag ble han den fjerde quarterbacken i NFLs historie til å sikre en seier over alle ligaens 32 lag etter Brett Favre, Peyton Manning og Drew Brees. Han ble også den sjette quarterbaken til å få en seier mot alle de daværende lagene i NFL etter Fran Tarkenton og Joe Montana, da ligaen kun hadde 28 lag da de to sistnevnte spilte. I uke 5 kastet Brady for 411 yards og fem touchdowns i en 45–17 seier over Miami Dolphins, og ble utpekt til NFC Offensive Player of the Week. I uke 7 ble Brady den første quarterbacken noensinne til å nå 600 touchdownpasninger med en 9-yard asning til Mike Evans i en seier over Chicago Bears. I uke 14 forbigikk Brady Bress for flest fullførte pasninger og ble den første quarterbacken til å nå 700 touchdownpasninger i serie- og sluttspill kombinert med en kampvinnende 58-yard pasning til Breshad Perriman på overtid mot Buffalo Bills. Brady avsluttet seriespillet 2021 med en NFL-rekord i fullførte pasninger med 485 samt en personlig rekord i pasningsyards med 5 316. Han hadde også 43 touchdownpasninger og 12 interceptions. Brady ble den eldste spilleren i NFLs historie til å kaste for minst 5 000 yards, og totalen var også tredje høyest i en sesong i ligaens historie.
Den 17. januar møtte Buccaneers Philadelphia Eagles i wildcardrunden av sluttspillet. Brady fullførte 29 av 37 pasninger for 271 yards og to touchdowns og Buccaneers vant kampen 31–15. Laget gikk videre til divisjonsrunden for et møte mot Los Angeles Rams som Buccaneers tapte mot i seriespillet. Brady og Bucs lå under 27–3 i tredje kvarter før Brady klarte å lede Tampa Bay til 24 strake poeng for en uavgjort stilling, hvor siste touchdown ble scoret med 42 sekunder igjen av kampen. Rams’ quarterback Matthew Stafford kastet deretter en lang pasning til wide receiver Cooper Kupp, og LA sikret seieren med et 30-yard field goal. Brady fullførte 30 av 54 pasninger for 329 yards, en touchdown og en interception i kampen. Rams gikk videre til å vinne Super Bowl LVI.
Den 1. februar 2022 annonserte Brady gjennom et innlegg på Instagram at han trakk seg fra idretten etter 22 sesonger. I løpet av Bradys to år med Buccaneers gikk laget 24–9 i seriespillet, de to mest vellykkede sesongene på rad i lagets historie. Resultatet på 13–4 i 2021 var lagets beste noensinne, bedre enn det Super Bowl-vinnende laget i 2002 som avsluttet seriespillet 12–4. Før Brady ble signert var laget 6–9 i sluttspillet; da Brady pensjonerte seg var laget 11–10. Han ble rangert som #1 av andre spillere på NFL Top 100 Players of 2022, hans fjerde gang på topp av listen.
2022
Den 13. mars 2022, 40 dager etter at han først offentliggjorde at han skulle trekke seg fra sporten, annonserte Brady at han skulle spille for Buccaneers i -sesongen. I Buccaneers’ sesongåpning mot Dallas Cowboys ble Brady den eldste startende quarterbacken i ligaens historie. I uke 3 mot Green Bay Packers ble Brady den første quarterbacken i ligaens historie til å nå 85 000 pasningsyards.
Brady og Buccaneers tapte i uke 6, 7 og 8, Bradys første nederlagsrekke på tre kamper siden han spilte for Patriots i 2002.
I uke 9 mot Los Angeles Rams ble Brady den første quarterbacken i ligaens historie til å nå 100 000 pasningsyards (serie- og sluttspill kombinert). Brady kastet en touchdownpasning til tight end Cade Otton med ni sekunder igjen av ordinær spilletid, som sikret Buccaneers en 16–13 seier. Det var Bradys 55. kampvinnende drive, og han tok dermed rekorden fra Peyton Manning. Uken etter ledet Brady laget sitt til en 21–16 seier over Seattle Seahawks i ligaens første kamp i Tyskland. Brady ble dermed den første quarterbacken til å vinne kamper i tre forskjellige land utenfor USA (Brady hadde også vunnet i England og Mexico da han spilte for Patriots).
Et nederlag mot Cleveland Browns den 27. november markerte slutten på en kamprekke på 218 kamper hvor Brady aldri hadde tapt en kamp etter å ha ledet med minst syv poeng med to minutter igjen av ordinær spilletid. En touchdown med 30 sekunder igjen av kampen sikret Clevelands uavgjort, og deretter en seier på overtid.
2022 var det første året hvor Brady tapte mer enn 7 kamper i seriespillet. I kampen mot Atlanta Falcons i uke 18 slo Brady sin egen NFL-rekord for fullførte pasninger i en sesong, samt Matthew Staffords rekord for pasningsforsøk i en sesong fra 2012. Buccaneers tapte kampen 30–17, som gjorde 2022-sesongen til Bradys første sesong som kampstarter med flere nederlag enn seiere. Brady ble tatt av banen i andre kvarter ettersom Buccaneers allerede hadde sikret en plass i sluttspillet uken før etter å ha sikret divisjonstittelen i NFC South. Med et nederlag mot Dallas Cowboys i wildcardrunden ble dette den første gang siden 2013 at Brady tapte i sluttspillet to år på rad.
Pensjon
Den 1. februar 2023, nøyaktig ett år etter den første gangen han annonserte at han skulle pensjonere seg, erklærte Brady at han trakk seg fra idretten permanent.
Den 11. mai 2023 annonserte Patriots’ eier Robert Kraft at Brady skulle hedres under Patriots sesongåpning i -sesongen, blant annet med en seremoni under halftime. Kraft sa også at «it will be the beginning of many celebrations to honor [Brady] and say thank you for what he did for us in 20 years playing for the [Patriots].»
Utmerkelser og priser
Sports Emmy Awards
Annet arbeid
I 2007 var Brady modell for Stetsons cologne. Brady har vært med i reklamer for bedrifter som Uggs, Under Armour, Movado, Aston Martin og Glaceau Smartwater. Ifølge Forbes tjente han $7 millioner på slike reklame i 2014. I 2016 tok han del i en reklamekampanje for Beautyrest Black fra Simmons Bedding Company. I 2016 lanserte han sin egen rekke med vegansnacks.
Den 20. januar 2016 annonserte Brady lanseringen av sin nettside TB12Sports.com. Siden har informasjon om Bradys treningsprogram samt en butikk som selger utstyr. Senere samme år, den 23. august, ble butikken utvidet til å inkludere snacks, med rå, organiske ingredienser som ikke inneholder gluten eller melkeprodukter. Måneden etter annonserte BRady, sammen med Boston Private og Robert Paul Properties, The TB12 Foundation. Den ideelle organisasjonen har som hensikt å tilby gratis rehabilitering og trening for unge idrettsutøvere som har pådratt seg skader. I mars 2017 inngikk BRady en avtale med Purple Carrot hvor han tilbyr en rekke med "TB12 Performance Meals". Rettene fokuserer på organisk mat med et fokus på ernæring og restitusjon etter trening. Den 19. september 2017 publiserte Simon & Schuster Bradys første bok, The TB12 Method: How to Achieve a Lifetime of Sustained Peak Performance. Innen 48 timer hadde den blitt en bestselger på Amazon.com. Boken nådde også #1 på The New York Times' ukentlige bestselgerliste, i utgaven den 8. oktober 2017.
Filmskaperen Gotham Chopra filmet Brady under offseason og seriespillet i 2017 for en dokumentarserie på Facebook Watch kalt Tom vs Time. Ifølge The New York Times følger dokumentaren Brady mens han "conducts his ongoing subversion campaign against the actuarial tables of quarterback longevity." I 2020 lanserte Brady produksjonsselskapet 199 Productions.
Den 10. mai 2022 annonserte Fox Sports at Brady skulle ta over som ekspertkommentator for kanalen etter spillerkarrieren. Bradys kontrakt med Fox skal være på $375 millioner over 10 år, som vil gjøre ham til den best betalte sportskommentatoren noensinne. En uke senere annonserter Netflix at Brady skulle delta i serien Greatest Roasts of All Time: GROAT, hvor han også er ansvarlig produsent.
Den 23. mars 2023 kjøpte Brady en andel av WNBA-laget Las Vegas Acesav majoritetseieren Mark Davis.
Personlig liv
Brady ble oppdratt som katolikk, men i et intervju med New York Times i 2015 sa han at han var mindre religiøs enn spirituell. Brady sa, «I don't know what I believe. I think there's a belief system, I'm just not sure what it is.»
Brady dated skuespilleren Bridget Moynahan fra 2004 til slutten av 2006. Den 18. februar 2007 bekreftet Moynahan overfor People at hun var over tre måneder gravid med Bradys barn. Brady og Moynahan avsluttet forholdet rundt begynnelsen av desember 2006, omtrent samtidig med at Moynahan ble gravid. John Edward Thomas Moynahan ble født i august 2007 i Saint John's Health Center i Santa Monica, California.
Brady og baseballspilleren Kevin Youkilis ble svigerbrødre i 2012, da Youkilis giftet seg med Bradys søster Julie. Han og familien bor i Brookline og New York City. De eier flere hjem sammen og tilbringer sommeren nær Big Sky, Montana, samt i sitt hus i Silo Ridge i Amenia, New York. Etter at Brady signerte med Tampa Bay Buccaneers leide han et hus i Tampa i Florida som tilhører eieren av Miami Marlins Derek Jeter. I desember 2020 skal Brady og Bündchen ha kjøpt et hus i Indian Creek i Florida.
Politikk
Brady ble invitert av George W. Bush og deltok under State of the Union-talen i 2004. I 2004 fortalte han ESPN The Magazine at hans villeste ambisjon var å være en senator i USA.
Brady er en venn av tidligere president Donald Trump; i 2017 sa Brady at han hadde kjent Trump i 16 år. Under et politisk arrangement i New Hampshire dagen før presidentvalget i USA i 2016 sa Trump at Brady hadde ringt ham og sagt at "Donald, I support you, you're my friend, and I voted for you." Hans kone svarte derimot på Instagram etter at noen spurte henne om hun og Brady støttet trump "NO!". Etter at et bilde av en "Make America Great Again"-caps ble avbildet i Bradys skap sa Brady at Bündchen hadde bedt ham om å ikke diskutere politikk mer, noe han mente var en smart avgjørelse. Brady ble ikke med mesteparten av laget da New England Patriots besøkte Trump i Det hvite hus i april 2017, på grunn av "personal family matters".
Under et intervju med Howard Stern på The Howard Stern Show i april 2020 nevnte Brady at Donald Trump hadde tatt kontakt med ham og spurt om han kunne holde tale under Republican National Convention i 2016. Brady sa han hadde takket nei, og forklarte: "It was uncomfortable for me because you can't undo things, not that I would undo a friendship, but political support is totally different than the support of a friend." Brady sa at han hadde kjent Trump siden 2002 da Brady hadde blitt spurt om å være dommer for Miss USA etter at han ledet Patriots til seier i Super Bowl XXXVI. Brady fortalte Stern om hvordan Trump ofte kom på Patriots' kamper, til tider ringte ham og at de to hadde spilt golf sammen. Brady forklarte at til tross for vennskapet med Trump så han ikke noe positivt i å involvere seg i noe så polariserende som et presidentvalg. I 2022 presiserte Brady at han ikke hadde snakket med Trump på flere år og at måten mediene fremstilte forholdet deres ikke stemte.
Selv om der har vært spekulasjoner om hvorvidt Brady vil gå inn i politikken og stille til valg, erklærte Brady selv at han ikke var interessert under et intervju i 2015. I 2022 sa han at en karriere innen politikk var uaktuelt.
I 2018 støttet han republikaneren Helen Brady (ikke i slekt), som stilte til valg for State Auditor i Massachusetts. Brady tapte valget til demokraten Suzanne Bump.
Diett og livsstil
Bradys helseregime inkluderer transcendental meditasjon, yoga, en 80/20 diett (80% alkalisk og 20% surt), tidlige leggetidere, resistansetrening og neuroplastisk trening.
Brady og hans familie holder seg til en kontroversiell og streng diett kalt "TB12 Method" som har fått mye oppmerksomhet i media. Han mener at man bør drikke 1/32 av sin egen kroppsvekt i vann per dag, og har selv sagt at han daglig drikker «a couple hundred ounces.» Han unngår det meste av frukt, sopp, paprika, aubergine, kaffe, Gatorade, hvitt sukker eller mel, gluten, melkeprodukter, brus, frokostblandinger, hvit ris, poteter og brød. I 2022 forklarte han at han foretrakk en diett bestående av økologisk mat.
Bradys lagkamerat og venn, tight enden Rob Gronkowski, har fulgt Bradys plantebaserte diett siden 2017, og har også trent med Bradys personlige trener Alex Guerrero for å forbedre sin smidighet. Andre profesjonelle atleter som har fulgt Bradys diettregime inkluderer quarterback Kirk Cousins og hockeyspilleren Mark Scheifele har adoptert hans diettregime.
Georges Dransart
Georges Dransart (født 12. mai 1924, død 14. juni 2005) var en fransk padler som deltok i de olympiske leker 1948 i London, 1952 i Helsingfors og 1956 i Melbourne.
Dransart vant to olympiske bronsemedaljer i padling i Sommer-OL 1948 i London. Sammen med Georges Gandil kom han på tredjeplass i både C-2 1 000 og C-2 10 000 meter.
Åtte år senere, i Sommer-OL 1956 i Melbourne, vant han en sølvmedalje sammen med Marcel Renaud på C-2 10 000 meter.
Romeriksporten
Romeriksporten er en jernbanetunnel på Gardermobanen som går fra Etterstad i Oslo til Stalsberg i Lillestrøm. Med en lengde på 14,58 km er dette Norges nest lengste jernbanetunnel etter Blixtunnelen. Strekningen har dobbeltspor, er elektrifisert, og tillater hastigheter på 210 km/h. For å sikre effektiv trafikkavvikling gjennom tunnelen, er rute- og materiellplanen lagt opp slik at Romeriksporten i hovedsak trafikkeres av tog som er godkjent for 200 km/t eller høyere.
Tunnelen ble bygd som en del av høyhastighetsbanen Gardermobanen, som går fra Oslo til Eidsvoll via Gardermoen, og dekker mesteparten av denne banens 18 kilometer lange delstrekning mellom Oslo sentralstasjon og Lillestrøm stasjon. Tunnelen måtte bygges for å omgå den svingete Hovedbanen, som ble bygget i 1854.
Historikk
24. november 1992, ble NSB Gardermobanen stiftet for å bygge den nye jernbanestrekningen. Selskapet ble gitt i oppdrag å bygge en dobbeltsporet høyhastighetsbane – den første av sitt slag i Norge – mellom Oslo og hovedflyplassen, og derfra videre til Eidsvoll. 1. oktober 1996 vedtok Stortinget at NSB Gardermobanen også skulle stå for driften av den nye banen.
Utbyggingen
Utbyggingen av Gardermobanen pågikk fra 1994 til 1999. Det ble bygget 66 km trasé, inkludert den 13,8 km lange tunnelen Romeriksporten. I løpet av våren 1997, ble det oppdaget omfattende lekkasjer i Romeriksporten. Vannstanden i flere tjern i Østmarka over tunnelen sank dramatisk. Det ble også registrert setningsskader på boliger i Hellerud bydel.
Romeriksporten var den største enkeltstående entreprisekontrakt for NSB Gardermobanen. Det sier seg selv at for gjennomføring av en entreprise av denne størrelse og med de tekniske problemer man etter hvert sto overfor, vil samarbeidsforholdet mellom byggherre og entreprenør være ytterst viktig. Det var derfor svært uheldig at meget alvorlige samarbeidsproblemer kom til å dominere dette kontraktforholdet gjennom hele byggeperioden. Allerede kort tid etter oppstart, viste det seg å herske sterk uenighet om hefttidsbestemmelsene. Denne uenighet klarte partene ikke å rydde av veien. Dette etablerte et klima for ytterligere uenighet og vanskelige samarbeidsforhold gjennom hele kontraktsperioden. De virkelig store problemer man etter hvert støtte på med vanskelig fjell, lekkasjer og uroen rundt tettingsmiddelet Rhoca-Gil, ble enda vanskeligere å håndtere fordi samarbeidet mellom byggherre og entreprenør var så konfliktfylt. Det å skulle posisjonere seg til en forestående voldgiftssak, er åpenbart ikke det beste utgangspunkt for løsningsorientert samarbeide.
Tung sikring
Romeriksporten er mest kjent for de store vannproblemene under drivingen, men det var stedvis også stabilitetsproblemer som førte til tung sikring. Første sted var den såkalte Brynsonen, som er hovedforkastningen mellom kambrosilurbergartene i Oslofeltet, og grunnfjellsgneisene i Østmarka. Forkastningen krysser tunnelen der Ring 3 går på bru og rett inn i Brynstunnelen. På forhånd ble det utført grundige undersøkelser med kjerneboringer og omfattende bergkontrollboringer. Minste overdekning var ca. 2,5 meter, og med antatt svært dårlig bergmassekvalitet ble flere alternativer for passering av sonen vurdert, blant annet frysing. Konsekvensene av å mislykkes, ved at man mistet bergoverdekningen ville vært formidable. Over tunnelen var det ca. 15 meter løsmasse, i hovedsak leire. Der går både Alnaelva, og Ring 3 på bru, og ved eventuelt ras ville man kunne fått elva inn i tunnelen, med påfølgende erosjon oppover mot Alna, utrasning av veier og kollaps av brua på Ringveien. Metoden som ble valgt var basert på 2 meter salver, delte tverrsnitt, og sikring med sprøytebetong og bolter før utstøpning. Det skulle m.a.o. aldri være mer enn 2 meter av tunnelen som ikke var utstøpt. Bergmassen var som forutsatt, med sterkt oppsprukket og oppknust gneis i blanding med alunskifer som kunne graves ut med hendene. På det mest kritiske raste det ut ca. 1 meter alunskifer i hengen slik at overdekningen i realiteten bare var ca. 1,5 meter. Dette ble stoppet med sprøytebetong, og passering og sikring gikk som forutsatt. Andre steder i tunnelen med markerte svakhetssoner hvor bergmassen var oppknust og leirinfisert, og det i tillegg var mye vann, ble det sikret med full utstøpning. Begrunnelsen var at det var vanskelig å få utført sprøytebetong på en god måte, og at det dermed var vanskelig å oppnå en solid nok konstruksjonen i det store profilet (110 m2 sprengningsprofil).
Setningsskader
På Hellerud oppsto det betydelige setningsskader på om lag 60 boliger og et ytterligere antall boliger fikk mindre skader. NSB Gardermobanen har påtatt seg garanti for at huseierne skal holdes skadesløse for oppståtte og fremtidige skader. Dette betyr en ekstrakostnad for NSB Gardermobanen på over 100 millioner kroner. Bakgrunnen for skadene var at det i desember 1995 ble registrert fall i poretrykket på det utstyr som var installert på Hellerud, men at det så ikke ble iverksatt tiltak før vanninfiltrasjon ble startet i juni 1997, ca. 1,5 år senere. På dette tidspunkt hadde det allerede oppstått store skader på en rekke bygninger.
Det er bred enighet hos de fleste, og ikke minst hos NSB Gardermobanen selv, om at setningsskadene på Hellerud er en av de alvorligste feil som er blitt begått under byggingen av Romeriksporten. Problemer med setningsskader var i prinsippet vel kjent og man hadde lagt opp et godt måle- og varslingssystem. Setningsskadene på Hellerud burde i utgangspunktet vært unngått, i det minste burde tiltak vært iverksatt på et langt tidligere tidspunkt da målinger viste at poretrykket sank kraftig. Årsaken til skadene synes å være svikt i NSB Gardermobanens egen organisasjon.
Rhoca-Gil
Rhoca-Gil som tettingsmateriale i tunneler har vært benyttet i Norge i en årrekke, og var tidligere kjent under navnet Siprogel. Stoffet var beskrevet i anbudsdokumentene og var slik sett klarert av byggherren i forholdet til entreprenøren. Det var ikke kjent for byggherren NSB Gardermobanen at bruken av stoffet kunne føre til giftige utslipp av uakseptabelt omfang. Det var først da det ble kjent at det samme stoffet var blitt benyttet i en tunnel under Hallandsåsen i Syd-Sverige og at dette hadde medført betydelige giftutslipp, at alarmen gikk for arbeidene i Romeriksporten. Arbeidene ble umiddelbart stanset da giftproblemet ble kjent og NSB Gardermobanen tok fullt ansvar for saken.
Lekkasjer
Vannlekkasjeproblemene under Østmarka ble første gang registrert 3. februar 1997 i forbindelse med at vannstanden i Nordre Puttjern og Søndre Puttjern sank. Men det var først i forbindelse med Rhoca-Gil saken i oktober 1997 at NSB Gardermobanen tok alvorlig tak også i vannlekkasjeproblemene gjennom en egen handlingsplan, oppnevning av egne faggrupper og organisatoriske endringer internt. Grunnen til at det gikk såpass lang tid før man tok fatt i dette, var kravet til fremdrift. I tillegg var man vinteren og våren 1997 inne i den til da alvorligste konflikt med entreprenøren. Videre var de tidlige holdninger fra NVE at man ikke så på denne vannlekkasjen som særlig alvorlig.
Etter stansen av arbeidene i forbindelse med Rhoca-Gil, søkte NSB Gardermobanen i november 1997 NVE om konsesjon for vannlekkasjene fra tunnelen. Slik konsesjon ble gitt i desember 1997 med grenser for maksimal tillatt innlekkasje i tunnelen. NSB Gardermobanen påklaget NVEs strenge krav til Olje- og energidepartementet i januar 1998. Departementet behandlet klagen og hevet i april grensen for innlekkasje i Lutvannsonen.
I juni 1998 var det NSB Gardermobanens oppfatning at det var oppnådd tilstrekkelig tetting av tunnelen selv om konsesjonskravene ennå ikke var nådd. Administrasjonen anbefalte styret å avslutte tettingsarbeidene, hvilket styret sluttet seg til. På dette tidspunkt var det klart at skulle NSB Gardermobanen kunne åpne Romeriksporten som planlagt til åpningen av flyplassen den 8. oktober 1998, måtte tettingsarbeidene avsluttes. Beslutningen i styret til NSB Gardermobanen ble overprøvet av konsernstyret i NSB, som den 10. juni bestemte at tettingsarbeidene skulle fortsette til konsesjonskravene fra NVE var nådd.
I oktober 1998 opphevet NVE konsesjonskravet for Lutvann Vest etter en fornyet faglig vurdering. I november 1998 søkte NSB Gardermobanen om å få øke den maksimale lekkasjen i Lutvannsonen og i Puttjernsonen fordi det ikke ble ansett som mulig å oppnå konsesjonskravet i Puttjernsonen med etterinjisering, og det var oppfatningen i NSB Gardermobanen at det kunne oppnås vannbalanse i Lutvannsonen med en noe høyere innlekkasje. NVE anbefalte i sin innstilling til Olje- og energidepartementet i desember at kravet til maksimal tillatt innlekkasje i både Lutvannsonen og Puttjernsonen fremdeles skulle opprettholdes fordi det var usikkerhet knyttet til beregningen av grunnvannstanden.
Regjeringen besluttet ved Kongelig resolusjon den 18. desember 1998 å heve kravet til tillatt innlekkasje i Puttjernsonen. Med dette var alle kravene til innlekkasje innfridd. NSB Gardermobanen foretok deretter de nødvendige tiltak for åpning av Romeriksporten for hurtigtogdrift. Offisiell åpning fant sted 22. august 1999.
Kostnadene
Utbyggingen av Gardermobanen ble kostnadsberegnet til 4,6 milliarder kroner, med en usikkerhet på +/- 20 prosent. Investeringene totalt ble på om lag 13 milliarder kroner, men dette omfatter mer enn det som opprinnelig ble planlagt.
Trompe-l’œil
Trompe-l'œil, også skrevet trompe l'oeil, (dannet fra fransk trompe, «bedra», og l'œil, «øyet», uttales «tråmp-løy»), illusjonsmaling eller illusjonsmaleri er malerier der motivet er framstilt så naturtro at betrakteren skal tro det er virkelig. Bildene kjennetegnes av at gjenstander og figurer er gjengitt i naturlig størrelse og malt så nøyktig og detaljert at det oppstår en realistisk tredimensjonal virkning. Effekten er brukt i malerkunsten i form av store freskomalerier, fasadekorasjoner og staffelimalerier. Illusjonsmaleri kan i utvidet forstand også omfatte materialimitasjoner og dekor- og kulissemalerier. Sjangeren var særlig populær i Den nederlandske gullalderen på 1600-tallet.
Historikk og bruk
Forsøket på å lage så virkelighetsnære bilder som mulig og lure øyet begynte allerede i antikken, kjent for eksempel gjennom historien om grekeren Timanthes og veggmalerier i Pompeii. Uttrykket ble særlig populært i Europa fra midten av 1400-tallet. Stilen og begrepet nådde høydepunktet i barokken, da malekunst, fargeteknikker og perspektivlære var utviklet slik at en kunne male slik at bildet ble til forveksling likt naturen eller tingen i seg selv. Teknikken egnet seg best til vegg- og takmaling, der en tilskuer under rette lysforhold kunne stå på et bestemt sted i rommet og være ute av stand til å si om søyler og dører var ekte eller bare malt på. Taket fortsatte ofte opp i en himmel som enten hadde «ekte» skyer, eller var befolket med engler og eroter.
Teknikkene er fortsatt i bruk. Noen steder i utlandet ser man fra gaten, par som står på hver sin balkong og snakker sammen, gjerne over to etasjer. Man må enten se dem på feil årstid eller se svært nøye etter før en ser at de er malt på.
Trompe l'oeil var den vanligste måten å ferdiggjøre kulisser og scenedekorasjoner på i klassisk teater. I nyere tid er dette ofte gjort på andre måter, der publikum selv må forestille seg hva scenografien eventuelt skal forestille.
Et eksempel fra nyere tid i Norge er fra Stavanger der moromannen Per Inge Torkildsen søkte bygningsrådet om lov til å sette et nytt vindu inn i huset sitt. Han fikk nei, og fikk deretter en lokal kunstner til å male på et vindu, komplett med ytre ramme, karm, glass og gardiner og litt gjenskinn av hva en så inne. Kunne ikke han få vindu, skulle i hvertfall naboene få.
Matthew Richards
Matthew Richards (født 1. desember 1989 i Derby, Derbyshire, England) er en engelsk fotballspiller som har spilt for en engelsk klubb. Han er midtbanespiller og spiller nå for Derby County i Premier League.
Biografi
Matthew Richards, som gikk på Derby County sitt fotballakademi, skrev under på sin første profesjonelle fotballkontrakt i desember 2006. Han signerte på en to og et halvt år lang kontrakt med Derby County den samme dagen som han fylte 17 år, og denne kontrakten binder han til klubben ut 2008/09-sesongen. Han hadde ikke noe draktnummer for Derby i 2006/07-sesongen, men foran 2007/08-sesongen har han fått tildelt draktnummer 34. Han har fortsatt ikke spilt noen obligatoriske kamper for the Rams, men 6. september 2007 erstattet han Steve Howard i det 62. spilleminutt i en testimonialkamp Derby spilte mot skotske St Mirren.